## Pravilnik o načinu i postupku ostvarivanja naknade dijela cijene diesel goriva pravnim i fizičkim osobama koje obavljaju gospodarski ribolov na moru

### NN 86/1998 (19.6.1998.), Pravilnik o načinu i postupku ostvarivanja naknade dijela cijene diesel goriva pravnim i fizičkim osobama koje obavljaju gospodarski ribolov na moru

# MINISTARSTVO FINANCIJA

Na temelju članka 15. stavka 2. Zakona o novčanim poticajima i naknadama
u poljoprivredi i ribarstvu ("Narodne novine", broj 46/97 - pročišćeni
tekst, 142/97 i 47/98), ministar financija donosi

## PRAVILNIK

### O NAČINU I POSTUPKU OSTVARIVANJA NAKNADE DIJELA CIJENE DIESEL GORIVA PRAVNIM I FIZIČKIM OSOBAMA KOJE OBAVLJAJU GOSPODARSKI RIBOLOV NA MORU

I. TEMELJNE ODREDBE

Članak 1.

Ovim se Pravilnikom uređuje način i postupak ostvarivanja naknade dijela
cijene diesel goriva (u daljnjem tekstu: naknada) pravnim i fizičkim osobama
koje obavljaju gospodarski ribolov na moru.

Članak 2.

(1) Pravo na naknadu u visini određenoj Zakonom o novčanim poticajima
i naknadama u poljoprivredi i ribarstvu za kupljeno diesel gorivo imaju
pravne i fizičke osobe registrirane za obavljanje gospodarskog ribolova
na moru pod ovim uvjetima:

1. da uredno vode propisane poslovne knjige,

2. da u poslovnim knjigama iskazuju sav ostvareni prihod od prodaje
riba i ostalih morskih organizama.

(2) Sredstva za naknadu dijela cijene diesel goriva osiguravaju se pravnim
i fizičkim osobama koje obavljaju gospodarski ribolov na moru do godišnje
potrošnje od ukupno 10.000.000 litara.

Članak 3.

(1) Pravo na naknadu ostvaruje se posebno za svako plovilo (brod i brodicu)
kojim pravne i fizičke osobe obavljaju gospodarski ribolov na moru.

(2) Naknada se ostvaruje podnošenjem zahtjeva na obrascu NDCKG/98 -
Obračun naknade za dio cijene kupljenog diesel goriva za razdoblje od \_\_\_\_\_\_\_\_
do \_\_\_\_\_\_\_\_ 199\_\_\_\_ godine, koji je sastavni dio ovoga Pravilnika, ispostavi
područnog ureda Porezne uprave mjerodavnoj prema sjedištu pravne osobe
ili prebivalištu fizičke osobe podnositelja zahtjeva za naknadu. *Obrazac*
NDCKG/98

(3) U obrascu NDCKG/98 iskazuje se:

1. ime i luka upisa broda ili registarska oznaka brodice te snaga porivnog
stroja broda ili brodice u kW ili KS na temelju koje se ostvaruje naknada,
kao i vrstu ribolova koja se obavlja brodom ili brodicom,

2. na rednom broju 1. podaci o ukupnim količinama kupljenog diesel goriva
u litrama tijekom razdoblja za koje se podnosi zahtjev,

3. na rednom broju 2. podatak o visini naknade u kunama po litri kupljenog
diesel goriva,

4. na rednom broju 3. ukupan iznos naknade na koju ima pravo pravna
ili fizička osoba, koji se dobije tako da se ukupna količina kupljenog
goriva pomnoži s visinom naknade u kunama po litri kupljenog diesel goriva,

5. na rednom broju 4. količinama ulova ribe i ostalih morskih organizama
tijekom razdoblja za koje se podnosi zahtjev u kilogramima i

6. na rednom broju 5. iznos prihoda ostvarenih prodajom ribe i ostalih
morskih organizama tijekom razdoblja za koje se podnosi zahtjev u kunama.

(4) Zahtjev za isplatu naknade podnosi se u dva primjerka najkasnije
do kraja tekućeg mjeseca za dva mjeseca prije toga.

Članak 4.

Zahtjevu za isplatu naknade na obrascu NDCKG/98 podnositelj zahtjeva
mora priložiti:

1. račune ili preslike računa o kupljenoj količini diesel goriva, koji
moraju glasiti na ime pravne ili fizičke osobe koja obavlja gospodarski
ribolov na moru (podnositelja zahtjeva). Na računu mora biti upisano ime
broda ili registarska oznaka brodice za koje je kupljeno gorivo i

2. nalog za naplatu (obrazac br. 43).

Članak 5.

(1) Ispostava područnog ureda Porezne uprave kojoj je podnesen zahtjev
za naknadu provjerava je li zahtjev za naknadu podnijet u skladu s odredbama
Zakona o novčanim poticajima i naknadama u poljoprivredi i ribarstvu i
ovog Pravilnika.

(2) Nakon što se provede kontrola obračuna i utvrdi da je zahtjev za
naknadu podnesen u roku, ispravan, te da su ispunjeni uvjeti iz ovoga Pravilnika,
zahtjev ovjerava pečatom i potpisuje službenik koji je obavio kontrolu
i voditelj ispostave područnog ureda Porezne uprave. Jedan ovjereni primjerak
zahtjeva vraća se korisniku naknade, a drugi s ostalom dokumentacijom zadržava
ispostava područnog ureda Porezne uprave za svoje potrebe. Nalog za naplatu
- obrazac 43 potpisuju ovlaštene osobe ispostave područnog ureda Porezne
uprave, ovjerava ga pečatom i dostavlja na izvršenje Zavodu za platni promet,
Poslovnica 2, Zagreb, Smičiklasova 17.

(3) Zahtjev za isplatu naknade riješit će se u roku od tri dana od dana
primitka, a isplata će se obaviti najkasnije u roku od osam dana od dana
rješenja zahtjeva.

(4) S nepotpunim zahtjevima postupit će se prema odredbama Zakona o
općem upravnom postupku ("Narodne novine", br. 53/91.).

(5) Naknada se isplaćuje na teret računa broj 30102-789-2229 Ministarstvo
poljoprivrede i šumarstva - Sredstva za novčane poticaje i naknade, a u
korist žiro računa korisnika naknade.

Članak 6.

Pravne i fizičke osobe korisnici naknade obvezni su voditi posebnu evidenciju
o kupljenim količinama diesel goriva posebno po svakom plovilu kojim obavljaju
djelatnost gospodarskog ribolova na moru, na temelju kojeg se ostvaruje
pravo na naknadu.

II. PRIJELAZNE I ZAVRŠNE ODREDBE

Članak 7.

Danom stupanja na snagu ovog Pravilnika prestaje važiti Pravilnik o
načinu i postupku ostvarivanja naknade za dio cijene diesel goriva profesionalnim
ribarima ("Narodne novine", br. 18/95).

Članak 8.

Ovaj Pravilnik stupa na snagu danom objave u "Narodnim novinama".

Klasa: 410-19/98-01/928
Urbroj: 513-07/98-1
Zagreb, 4. lipnja 1998.

Ministar financija
**mr. Borislav Škegro,** v. r.

Mat. br./JMBG poreznog obveznika \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tvrtka (naziv pravne osobe ili ime i prezime fizičke osobe) \_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj žiro-računa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Područni ured Porezne uprave \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ispostava \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**OBRAČUN NAKNADE DIJELA CIJENE ZA
KUPLJENO DIESEL GORIVO ZA RAZDOBLJE
od** \_\_\_\_\_\_\_\_\_ **do** \_\_\_\_\_\_\_\_\_ **199**\_\_\_\_\_**god.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
                      Ime i luka upisa broda ili registarska oznaka brodice

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  te snaga porivnog stroja (motora) plovila u kW   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ili u KS \_\_\_\_\_\_\_\_\_\_\_\_\_\_\_\_\_ temeljem kojeg se ostvaruje naknada.

Naprijed navedenim plovilom obavlja se slijedeća vrsta ribolova (potrebno
zaokružiti vrstu ribolova
ili više njih koje se obavljaju plovilom).

A - ribolov pridnenom povlačnom mrežom - kočom;

B - ribolov pelagijskom kočom (tzv. lebdeća koča);

C - ribolov kružnom mrežom plivaricom;

D - ribolov kružnom mrežom plivaricom - tunolovkom;

E - ribolov ostalim ribolovnim alatima.

|  |  |  |
| --- | --- | --- |
| Red.  br. | OPIS | Iznos ili   količina |
| 1. | Količina kupljenog diesel goriva u litrama |  |
| 2. | Naknada u kunama po litri diesel goriva |  |
| 3. | Iznos naknade za kupljeno diesel gorivo   (redni broj 1x red. br. 2) u kunama |  |
| 4. | Količina ulova ribe i ostalih morskih   organizama u izvještajnom razdoblju u   kilogramima |  |
| 5. | Prihodi ostvareni prodajom ribe i ostalih   morskih organizama u izvještajnom   razdoblju u kunama |  |

U \_\_\_\_\_\_\_\_\_\_\_\_\_\_ dana \_\_\_\_\_\_\_\_\_\_\_\_\_\_ 199\_\_\_\_\_  godine

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ MP\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
          Obračun sastavio                                 Potpis ovlaštene
osobe
                                                                      poreznog
obveznika

Provjerom utvrđena ispravnost obračuna, te se odobrava isplata naknade
za kupljeno diesel-gorivo u iznosu od \_\_\_\_\_\_\_\_\_\_\_ kuna.

\_\_\_\_\_\_\_\_\_\_\_\_\_\_\_\_\_\_\_\_\_\_\_                                         Pečat PU

        Datum primitka

\_\_\_\_\_\_\_\_\_\_\_\_\_\_\_\_\_\_\_\_\_\_\_                       \_\_\_\_\_\_\_\_\_\_\_\_\_\_\_\_\_\_\_\_\_\_\_
             Kontrolirao                                              Voditelj
ispostave

Pravilnik, NN 86/1998-1168
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)